Qimmatli qog‘ozlar bozorida professional faoliyatni birga qo‘shib olib borishga doir cheklashlar va birga qo‘shib olib borish tartibi, qimmatli qog‘ozlar bozori professional ishtirokchilarining majburiy normativlar tizimi to‘g‘risidagi nizomga o‘zgar

O‘zbekiston Respublikasining “Qimmatli qog‘ozlar bozori to‘g‘risida”gi Qonuni va Vazirlar Mahkamasining 1996-yil 30-martdagi 126-sonli qarori bilan tasdiqlangan O‘zbekiston Respublikasi Davlat raqobat qo‘mitasi huzuridagi Qimmatli qog‘ozlar bozorini muvofiqlashtirish va rivojlantirish markazi to‘g‘risidagi nizomga muvofiq buyuraman:
 1. O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi Bosh direktorining 2009-yil 9-yanvardagi 2009-02-sonli buyrug‘i (ro‘yxat raqami 1895, 2009-yil 5-fevral) (O‘zbekiston Respublikasi qonun hujjatlari to‘plami, 2009-y., 6-son, 61-modda) bilan tasdiqlangan Qimmatli qog‘ozlar bozorida professional faoliyatni birga qo‘shib olib borishga doir cheklashlar va birga qo‘shib olib borish tartibi, qimmatli qog‘ozlar bozori professional ishtirokchilarining majburiy normativlar tizimi to‘g‘risidagi nizomga  ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. Muqaddima quyidagi tahrirda bayon etilsin:
 “Mazkur Nizom O‘zbekiston Respublikasining “Qimmatli qog‘ozlar bozori to‘g‘risida”gi Qonuni, O‘zbekiston Respublikasi Vazirlar Mahkamasining 2008-yil 28-iyuldagi 160-sonli “Qimmatli qog‘ozlar bozori infratuzilmasini rivojlantirishga oid qo‘shimcha chora-tadbirlar to‘g‘risida”gi qarori va boshqa qonun hujjatlariga muvofiq qimmatli qog‘ozlar bozorida professional faoliyatni birga qo‘shib olib borishga doir cheklashlar va birga qo‘shib olib borish tartibi, qimmatli qog‘ozlar bozori professional ishtirokchilarining majburiy normativlar tizimini o‘rnatadi.”.
 2. 2-banddagi “boshqa birjalar” degan so‘zlar “valyuta birjalari” degan so‘zlar bilan almashtirilsin.
 3. 10-band quyidagi tahrirda bayon etilsin:
 “10. Qimmatli qog‘ozlar bozorida professional faoliyatni mazkur Nizomning IV bo‘limida belgilangan holatlardan tashqari:
 a) investitsiya vositachisini investitsiya maslahatchisi, investitsiya aktivlarini ishonchli boshqaruvchisi professional faoliyati bilan;
 b) investitsiya maslahatchisini investitsiya vositachisi, investitsiya aktivlarini ishonchli boshqaruvchisi, transfer-agent professional faoliyati bilan;
 v) investitsiya aktivlarini ishonchli boshqaruvchisini investitsiya vositachisi, investitsiya maslahatchisi, transfer-agent professional faoliyati bilan;
 g) transfer-agentni investitsiya maslahatchisi, investitsiya aktivlarini ishonchli boshqaruvchisi professional faoliyatlarni birga qo‘shib olib borishga yo‘l qo‘yiladi.”.
 4. 14 va 15-bandlar quyidagi tahrirda bayon etilsin:
 “14. Transfer-agent investitsiya vositachisining va qimmatli qog‘ozlar savdosi tashkilotchisining professional faoliyatini amalga oshirishga haqli emas.
 15. Investitsiya fondining faoliyati boshqa turdagi faoliyat bilan birga qo‘shib olib borilishi mumkin emas.”.
 5. 16-banddan “va (yoki) hisob-kitob-kliring palatasining” degan so‘zlar chiqarib tashlansin.